Tydens ’n onlangse besoek aan Ghana het die prins van Wallis gepraat oor hoe besoedeling toekomstige geslagte sal raak, berig Daily Telegraph.
“Dit lyk vir my na malligheid as ons die totaal besoedelde, beskadigde en vernietigde wêreld aan hulle gee.
“’n Goeie begin is gemaak. Die saak van plastiekoorblyfsels in die omgewing, in die besonder in die oseaan, is nou op die agenda,” het die 69-jarige gesê.
Vroeër vanjaar het die koningin se oudste kind op ’n vergadering met omgewingsgesindes en sakeleiers by The British Academy openlik oor die ernstige saak gepraat.